CELEX: 62011TN0103
Language: et
Date: 2011-02-16 00:00:00
Title: Kohtuasi T-103/11: 16. veebruaril 2011 esitatud hagi — Shang versus Siseturu Ühtlustamise Amet (justing)

9.4.2011   
            
            
               ET
            
            
               Euroopa Liidu Teataja
            
            
               C 113/19
            
         16. veebruaril 2011 esitatud hagi — Shang versus Siseturu Ühtlustamise Amet (justing)
   (Kohtuasi T-103/11)
   2011/C 113/38
   Kohtumenetluse keel: itaalia
   
      Pooled
   
   
      Hageja: Tiantian Shang (Rooma, Itaalia) (esindaja: avvocato A. Salerni)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Hageja nõuded
   
   
               —
            
            
               tühistada vaidlustatud meede;
            
         
               —
            
            
               muutes Siseturu Ühtlustamise Ameti otsust, tunnustada siseriikliku kaubamärgi RM 2006C002075 õigust vanemusele nimest ja sümbolist koosneva ühenduse kaubamärgi nr 008391202 suhtes koos kõigi sellest tulenevate tagajärgedega vastavalt määrusele nr 40/94, mis on asendatud määrusega nr 207/2009;
            
         
               —
            
            
               teise võimalusena, arvestades seda, et siseriiklikus ja ühenduse kaubamärgis, mida mõlemat iseloomustab sõna „Justing”, kattuvad vähemalt sõnalised osad, tunnistada kaubamärgi sõnalise osa ehk sõna „Justing” õigust vanemusele, laiendades selle tagasiulatuvat mõju ühenduse kaubamärgi registreeringule, võimaliku erandiga vaid graafilise illustratiivse osa suhtes, mis ümbritseb nime.
            
         
      Väited ja peamised argumendid
   
   
      Asjaomane ühenduse kaubamärk: sõnalist osa Justing sisaldav kujutismärk (registreerimistaotlus nr 8 391 203) kaupadele ja teenustele klassides 18 ja 25, mille suhtes palutakse tunnistada samuti sõnalist osa JUSTING sisaldava siseriikliku kujutismärgi (Itaalia registreering nr 1 217 303) õigust vanemusele
   
      Kontrollija otsus: jätta siseriikliku kujutismärgi vanemuse nõue rahuldamata, kuna asjaomane Itaalia kaubamärk ja ühenduse kaubamärk ei ole identsed
   
      Apellatsioonikoja otsus: jätta kaebus rahuldamata
   
      Väited: Määruse nr207/2009 artikli 34 ebaõige kohaldamine ning Euroopa Parlamendi ja nõukogu 13. oktoobri 1998. aasta direktiivi 98/71/EÜ disainilahenduste õiguskaitse kohta rikkumine.